Ben Ulenga

Ben Ulenga(o o tshotsweng ka leina la Benjamin Crispus Ulenga ka Seetebosigo a le masome mabedi le bobedi ngwaga wa 1952Profile of Ulenga on Namibian Parliament website) ke mopolotiki, moemedi kwa mafatsheng wa Namibia. Ka dingwaga tsa 1990, o berekile mo pusong ya SWAPO e le mothusa tona gape e le moemedi kwa mafatsheng, mme o ne a tlogela SWAPO ka 1998 a tlhama phathi ya kganetso ya Congress of Democrats ka 1999. E ne e le leloko la palamente ya Namibia go tswa ka 2000 go tsena 2015, a etelela pele phathi e go fitlhelela ka 2015.

 Botshelo le Pereko 
Ulenga, o o tsholetsweng kwa Ontanga, kwa kgaolong ya Oshana o ne a na le seabe se setona mo kgratlhong ya boipuso kgatlhanong le puso ya Aforika Borwa ya tlhaolele.Angula, Sonja. "Ulenga set for shock Swapo return - Windhoek Observer". Archived from the original on 3 January 2018. Retrieved 14 October 2025. O ne a nna leloko la People's Liberation Army of Namibia ka 1974 mme morago a tshwarwa morago ga go gobadiwa mo ntweng a atlholelwa dingwaga di le lesome le botlhano mo kgolegelong, tse a di feditseng kwa Robben Island.Nolundi (18 September 2015). "Benjamin Ulenga". South African History Online. Retrieved 14 October 2025 O ne a gololwa ka 1985. Ka nako eo o ne a kopana le Rosa Namises. Ba ne ba na le bana ba babedi mmogo pele ga ba kgaogana ka 1988.von Wietersheim, Erika (2001). "Namibia: Rosa Namises kämpft für Gerechtigkeit". Der Überblick (1): 85.

Ulenga o tlhamile lekgotlha la babereki ba meepo la Namibia ka 1986."NUNW: Proud history, uncertain future". New Era. 30 April 2019. Pele ga boipuso o ne a le leloko la SWAPO la palamente ya Ngwanatsele 1989 go tsena Mopitlo 1990.List of members of the Constituent Assembly, parliament.gov.na. Morago ga boipuso, e ne e le leloko la SWAPO la palamente go tswa ka 1990 go tsena 1996, e le mothusa tona wa tlholego,tshomarelo tikologo le bojanala go tswa ka 1991 go tsena 1995 pele ga a nna mothusa tona wa dikgaolo, selegae le matlo ka 1995."Spot the difference: Congress of Democrats" (PDF). www.nid.org.na/. Morago o ne a thapiwa e le moemedi wa Namibia kwa United Kingdom, mme ka Phatwe 1998 o ne a ithola marapo mo maemong ao go lwantsha maano a go fetola molaomotheo gore tautona Sam Nujoma a kgone go tsweledisa botautona e le seelo sa boraro; fa godimo ga foo, o ne a supa fa a sale itumelela go nna teng ga sesole sa Namibia lwa Democratic Republic of Congo ka nako ya ntwa ya selegae ya Congo. Pele o ne a rile o tlaa tswelela a le leloko la SWAPO,"Namibia: Official quits over proposed Nujoma third term, country's role in Congo", SAPA news agency, 28 August 1998. mme o ne. a felela a tswa mo SWAPO a tlhama phathi ya kganetso ya Congress of Democrats ka Mopitlo 1999. E ne e le ntlhopheng wa phathi eo wa botautona ka ditlhopho tsa botautona tsa 1999, a nna mo maemong a bobedi a sala Nujoma morago ka tlhopho ya 10.5%.Political Parties of the World (6th edition, 2005), ed. Bogdan Szajkowski, page 428. O ne a tlhophiwa gape go ya palamenteng mo ditlhophong tsa bopalamente tsa 1999.List of members of the National Assembly elected in 1999

Kwa bokopanong jwa ngwaga le ngwaga jwa CoD,Ulenga o ne a tlhophiwa gape go nna tautona wa CoD ka Phatwe a rogwa ngwaga wa 2004;  o ne a tlhophiwa go nna ntlhopheng wa phathi mo ditlhophong tsa botautona tsa 2004."Namibia's Congress of Democrats elects its 2004 presidential poll flagbearer", Nampa, 2 August 2004. Mo ditlhophong tse, o ne a nna mo maemong a bobedi ka 7.28% ya batlhophi, a le kwa morago ga ga ntlhopheng wa SWAPO Hifikepunye Pohamba."Election update 2004, Namibia", EISA report, number 3, 10 December 2004, page 9.  Mo ditlhophong tsa bopalamente tsa nako eo, o ne a tlhophiwa mopalamente gape.List of members of the National Assembly elected in 2004

Kwa bokopanong jo bo faphegileng jwa phathi jo bo neng bo tshwaretswe kwa Keetmanshoop ka Motsheganong 2008,Weidlich, Brigitte (21 December 2007). "CoD's Ben Ulenga to sue 'rebel' MPs". The Namibian.Kangueehi, Kuvee (21 July 2008). "Ulenga accepts court ruling". New Era. Ulenga o ne a tlhophiwa gape go nna tautona wa CoD; o ne a fenya Ignatius Shizwameni ka ditlhopho di le lesome le bone, Shixwameni o ne a ganetsa maduo mme a tswa kwa bokopanong a sa itumela, ene le sephatlo sa ba ba neng ba tseneletse bokopano. Shixwameni o ne a belaela fa a tsieditswe ebile are lekgamu la gagwe la CoD ke bontsi jwa phathi; lekgamu la gagwe le ne la isa kgang kwa kgotlatshekelong. Ka Phukwi 2008, kgotlatshekelo e ne ya sekamela ka fa lekgamung la ga Shixwameni, e supa fa bokopano jwa Motsheganong 2007 bo tshwanetse go boelela. Ulenga o ne a amogela tshwetso.

Mo ditlhophong tsa 2009, kemo nokeng ya ga Ulenga e ne ya wela tlase thata, a amogela ditlhopho di le dikete tlhano, makgolo a robabobedi, lesome le bobedi se se ne sa mmaya mo maemong a borobabongwe mo go bontlhopheng ba ba lesome le bobedi ba botautona. Se e ne e le ditlhopho di le dikete di le masome a matlhano kwa tlase ga tse a kileng a di amogela fa a nna wa bobedi morago ga ga Pohamba ka letsholo la 2004. ka mo go tshwanang, CoD e ne ya latlhegelwa ke ditilo di le nne mo go tse tlhano tsa palamente. Ulenga, le fa go ntse jalo, o ne a tlhophiwa gape."Politics-Namibia: SWAPO wins", Inter Press Service, 6 December 2009.  Dilo di ne tsa ya masweng mo CoD mo ditlhophong tsa botautona le tsa palamente ka 2014 kwa phathi e neng ya retelelwa ke go fenya setilo le fa e le se le sengwe fela. Tatlhegelo e e ne ya salwa morago ke go ithola marapo ga ga Ulenga mo phathing e le tautona wa yone ka 2015. Ka 2017, Ulenga o ne a boela phathi ya SWAPO, dingwaga di le lesome le borobabobedi morago ga a sena go tlogela phathi eo.

 Metswedi